Bijele i Samarske stijene
<s>Bijele i Samarske stijene su jedinstven geomorfološki fenomen krša u okrilju šume na centralnom dijelu planine Velika Kapela, Hrvatska.</s><s>Preovladavaju oštri i okomiti oblici, katkad po 50 i više metara u visinu.</s><s>Stjenoviti su vrhovi međusobno odvojeni bezbrojnim rasjedima, žljebovima, pukotinama i provalijama.</s><s>Zbog takvog reljefa Bijele i Samarske stijene izrazito su nepristupačno i teško prohodno područje.</s><s>Najviši vrh Bijelih stijena je na visini od 1.335 metara, a do njega se može stići pomoću ferate, odnosno klinova i sajli.</s><s>Najviši vrh Samarskih stijena nešto je niži i iznosi 1302 metra.</s>

<s>Postoji nekoliko upečatljivih mjesta:
 kameni Prsti su niz od pet prirodnih kamenih skulptura u vršnoj stijeni, uzdignutih poput ruke prema nebu.  
 dolac s "kapelicom", sa svih strana amfiteatralno zatvoren okomitim stijenama visokim 50 metara, u koji se ulazi kroz uzak prolaz ispod stijene zvane Slonova brada.</s><s>Od ulaza u dolac s Kapelicom nastavlja se Vihoraški put, jedan od najtežih planinarskih putova u Hrvatskoj jer vodi kroz bespuće po izrazito divljem terenu.</s><s>Put je dijelom osiguran čeličnom užadi i klinovima, a obilazak se preporučuje samo iskusnim planinarima.</s>

<s>Osim vrhova koji su goli i stjenoviti, ostalo područje u Bijelim i Samarskim stijenama, a i nedaleko izvan njega, prekrivaju nepregledne šume, koje su svojim tamnim tonovima slikovit kontrast bijelim krečnjačkim stijenama stijenama.</s><s>Kako bi se jedinstveno planinsko područje što bolje trajno zaštitilo, Bijele i Samarske stijene proglašene su strogim rezervatom prirode.</s><s>Na području strogih rezervata zabranjuje se bilo kakav oblik privredne djelatnosti ili bilo koje druge vrste aktivnosti koja može narušiti prirodni razvoj područja.</s>

<s>Reference</s>

<s>Strogi rezervati u Hrvatskoj</s>

